Πανδημία COVID-19 στη Νέα Ζηλανδία

Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στη Νέα Ζηλανδία από τις 28 Φεβρουαρίου 2020 και έπειτα. Το πρώτο κρούσμα διαπιστώθηκε σε μια γυναίκα που είχε επιστρέψει τα τέλη Φεβρουαρίου από ένα ταξίδι στο Ιράν.

Μέτρα κατά της επέκτασης της επιδημίας 
Όπως και σε πολλές άλλες χώρες του κόσμου, τα μέτρα κατά της επιδημίας άλλαξαν συχνά κατά τη διάρκεια της επιδημίας. Στη Νεα Ζηλανδία εφαρμόστηκε ωστόσο ήδη νωρίς ένα ξεκάθαρο σύστημα ειδοποιήσεων, το οποίο διαχωρίζεται σε τέσσερις βαθμίδες:

Πρώτη βαθμίδα
 Αυστηρός έλεγχος στα σύνορα:
 Σε περίπτωση συμπτωμάτων ή θετικού τεστ, καραντίνα σε δωμάτιο για τουλάχιστον 14 μέρες.
 Στις υπόλοιπες περιπτώσεις καραντίνα σε απομονωμένους χώρους για 14 μέρες.
 Έντονος έλεγχος με τεστς και έλεγχος επαφών σε περίπτωση συμπτωμάτων.
 Πλύσιμο χεριών, φτάρνισμα στην εσωτερική γωνία του αγκώνα, αποφυγή αγγίγματος του προσώπου.
 Παραμονή στο σπίτι σε περίπτωση συμπτωμάτων.

Δεύτερη βαθμίδα
 Απόσταση 2 μέτρων από αγνώστους και ενός μέτρου σε χώρους εργασίας.
 Απαγόρευση συγκεντρώσεων περισσοτέρων των 100 ατόμων, ανεξαρτήτως λόγου της συγκέντρωσης (άθληση, διαμαρτυρία κλπ.)
 Μέτρα μείωσης επαφών στην εργασία (βάρδιες, εργασία από το σπίτι)
 Άτομα που ανήκουν σε ομάδες υψηλού κινδύνου πρέπει να προσέχουν περισσότερο.
 Χρήση μάσκας στις δημόσιες συγκοινωνίες.

Τρίτη βαθμίδα
 Οι επαφές να περιορίζοντια στη λεγόμενη "φυσαλίδα", άτομα του στενοτερου κύκλου.
 Τα σχολεία μέχρι 14 χρονών παραμένουν ανοιχτά αλλά ει δυνατόν με περιορισμένο αριθμό ατόμων.
 Τα καταστήματα παραμένουν ανοιχτά αλλά δεν επιτρέπεται επαφή με τους πελάτες.
 Δημόσιοι χώροι (μουσεία, βιβλιοθήκες, θέατρα κλπ) παραμένουν κλειστά.
 Το όριο των συγκεντρώσεων περιορίζεται στα 10 άτομα.
 Οι υπηρεσίες υγείας λειτουργούν εξ αποστάσεως, όπου αυτό είναι εφικτό.
 Άτομα που ανήκουν σε ομάδες υψηλού κινδύνου πρέπει να περιορίσουν τις μετακινήσεις τους.

Τέταρτη βαθμίδα
 Παραμονή στο σπίτι εκτός για λόγους απόλυτης ανάγκης.
 Περιορισμός των μετακινήσεων.
 Καμιά δημόσια συγκέντρωση.
 Εκτός των βασικών ειδών ανάγκης όλα τα καταστήματα παραμένουν κλειστά, τα σχολεία επίσης
 Σε περίπτωση ανάγκης, έλεγχος των αγορών βασικών ειδών.
 Ανακατανομή στις υπηρεσίες υγείας.
Στο ακόλουθο διάγραμμα βλέπουμε πότε και ποιες βαθμίδες επιβλήθηκαν. Η περιοχή του μεγαλύτερου αστικού κέντρου Ώκλαντ είχε σε κάποιες περιόδους αυστηρότερα μέτρα. Η αποδοχή των μέτρων στον πληθυσμό παρέμεινε σχετικά υψηλή. Να σημειωθεί πως ο χειμώνας στη Νέα Ζηλανδία ξεκινά τον Ιούνιο (νότιο ημισφαίριο) και πως η μόνη περίπτωση επιβολής της 4ης βαθμίδας ήταν το φθινόπωρο και για έναν μήνα (τέλη Μαρτίου-Απριλίου).

Ενδεικτική της στάσης της κυβέρνησης σε σχέση με τις οικονομικές συνέπειες των μέτρων ήταν η απόφαση της νεοζηλανδέζας πρωθυπουργού Τζασίντα Άρντερν να μειώσει το μισθό της κατά 20%.

Εξέλιξη της επιδημίας 
Η επιδημία στη Νέα Ζηλανδία είχε μέχρι τα τέλη Μαρτίου 2021 μικρό αντίκτυπο. Μέχρι τον Μαρτιο του 2021 είχαν αναφερθεί 26 νεκροί με θετικό τεστ, σε σύνολο περίπου 5 εκατομυρίων κατοίκων.

Επιδημία και γενική θνησιμότητα 
Στα ακόλουθα διαγράμματα βλέπουμε τη θνησιμότητα στη Νέα Ζηλανδία τα τελευταία χρόνια. Με τη βοήθεια τέτοιων διαγραμμάτων μπορούμε να κατανοήσουμε, πόσο η επιδημία και τα μέτρα επηρέασαν την γενική θνησιμότητα. Τα στοιχεία προέρχονται από την στατιστική υπηρεσία της Νέας Ζηλανδίας.

θνησιμότητα στη Νέα Ζηλανδία απο το 1991

Παραπομπές 

Αυστρία